ผลประกอบการของ Dek-D ภายใต้บริษัท เด็กดี อินเตอร์แอคทีฟ ตั้งแต่ปี ปี 2560 - ปี 2564 เป็นอย่างไร
Dek-D เป็นเว็บไซต์รุ่นบุกเบิกที่ได้รับความนิยมมาต่อเนื่อง นำเสนอเรื่องราวสำหรับเด็กและวัยรุ่น ก่อตั้งในปี 2542 ในยุคเดียวกับเว็บไซต์ Sanook Kapook Hansa จากการเข้าซื้อหุ้น 51% ของกลุ่มอมรินทร์ ที่มูลค่า 204 ล้านบาท ทำให้มูลค่ารวมของ Dek-D อยู่ที่ 400 ล้านบาท

ปัจจุบัน Dek-D ดำเนินธุรกิจ 1. ธุรกิจที่เกี่ยวข้องกับการศึกษา เช่น จัดอีเวนต์ การจัดสอบในสนามสอบจำลองและออนไลน์ รวมถึงการขายคอร์สติวต่างๆ 2. ธุรกิจให้บริการคอนเทนต์ผ่านแพลตฟอร์มต่างๆ เช่น เว็บไซต์ และแอปพลิเคชั่น 3. ธุรกิจโฆษณา

ผลประกอบการของ Dek-D ภายใต้บริษัท เด็กดี อินเตอร์แอคทีฟ ย้อนหลัง 5 ปี ดังนี้

– ปี 2560 รายได้ 121 ล้านบาท กำไร 11 ล้านบาท
– ปี 2561 รายได้ 114 ล้านบาท ขาดทุน 8 ล้านบาท
– ปี 2562 รายได้ 125 ล้านบาท ขาดทุน 14 ล้านบาท
– ปี 2563 รายได้ 154 ล้านบาท กำไร 3 ล้านบาท
– ปี 2564 รายได้ 191 ล้านบาท ขาดทุน 2 ล้านบาท

การเข้าซื้อหุ้น Dek-D ของกลุ่มอมรินทร์ ใช้ บริษัทย่อย “อมรินทร์ บุ๊ค เซ็นเตอร์” เข้าไปถือหุ้น เพื่อขยายฐานกลุ่มเด็กและวัยรุ่น และต่อยอดกับธุรกิจเดิม ที่ดูแลการจัดจำหน่ายสิ่งพิมพ์ ร้านค้าปลีก “นายอินทร์” จำนวน 131 สาขา (ณ สิ้นปี 2564) แอป Naiin รวมทั้งกลุ่มนิตยสาร 7 หัว อาทิ แพรว สุดสัปดาห์ ชีวจิต National Geographic และธุรกิจสำนักพิมพ์ในเครืออมรินทร์จำนวน 12 สำนักพิมพ์

ปัจจุบันมีสำนักพิมพ์ที่ทำตลาดในกลุ่มเด็กและวัยรุ่นอยู่แล้ว อย่าง สำนักพิมพ์แพรวเยาวชน วรรณกรรมเยาวชนไทยและแปลจากทั่วโลก สำนักพิมพ์สปริงบุ๊กส์ หนังสือความเรียงและจิตวิทยาสำหรับวัยรุ่น สำนักพิมพ์อมรินทร์คิดส์ หนังสือสำหรับเด็กและคู่มือพ่อแม่

นอกจากนี้ยังมีช่องทางจัดจำหน่ายหนังสือแบบเรียนระดับประถมศึกษา ผ่านอีคอมเมิร์ซ เว็บไซต์ www.naiin.com และ แอป naiin และเว็บไซต์ www.primeskill.co แพลตฟอร์ม คอร์สเรียนออนไลน์จากผู้เชี่ยวชาญ เป็นศูนย์รวมความรู้เพื่อเสริมทักษะทางอาชีพ การทำงาน ภาษา และการพัฒนาตนเอง

ผลประกอบการกลุ่มอมรินทร์ฯ ย้อนหลัง 5 ปี สรุปได้ดังนี้

– ปี 2561 รายได้ 3,526 ล้านบาท กำไรสุทธิ 172 ล้านบาท
– ปี 2562 รายได้ 3,268 ล้านบาท กำไรสุทธิ 167 ล้านบาท
– ปี 2563 รายได้ 2,937 ล้านบาท กำไรสุทธิ 170 ล้านบาท
– ปี 2564 รายได้ 2,960 ล้านบาท กำไรสุทธิ 313 ล้านบาท
– ปี 2565 (6เดือน) รายได้ 1,963 ล้านบาท กำไรสุทธิ 232 ล้านบาท
ผลประกอบการของ Dek-D ภายใต้บริษัท เด็กดี อินเตอร์แอคทีฟ ย้อนหลัง 5 ปี ดังนี้

– ปี 2560 รายได้ 121 ล้านบาท กำไร 11 ล้านบาท
– ปี 2561 รายได้ 114 ล้านบาท ขาดทุน 8 ล้านบาท
– ปี 2562 รายได้ 125 ล้านบาท ขาดทุน 14 ล้านบาท
– ปี 2563 รายได้ 154 ล้านบาท กำไร 3 ล้านบาท
– ปี 2564 รายได้ 191 ล้านบาท ขาดทุน 2 ล้านบาท